Kim Clijsters jõudis 2006 Austraalia lahtistel meistrivõistlustel poolfinaali.
**Kim Antonie Lode Clijsters** (sündinud 8. juunil 1983 Bilzenis) on Belgia endine naistennisist.

Tema vanemad olid Leo Clijsters, kes mängis 40 mängu Belgia jalgpallikoondises ja osales 1986. ja 1990. aasta MM-il, ning Els Vandecaetsbeek, kes oli Belgia meister riistvõimlemises. Kimil on noorem õde Elke Clijsters, kes mängis samuti tennist, kuni pidi sellest 2004. aastal seljavigastuse tõttu loobuma.

Esimest korda jõudis Clijsters WTA turniiril finaali 20. septembril 1999 Luxembourgis. See oli üksikmängus ja kohe tuli turniirivõit teise belglase Dominique Monami üle 6:2, 6:2.

2000 sai Clijsters esimeseks Belgia elukutseliseks tennisistiks, kes on jõudnud suure slämmi turniiri finaali. See oli segapaarismängus Wimbledonis, kus ta koos Lleyton Hewittiga kaotas USA paarile Kimberly Po – Don Johnson 4:6, 6:7 (3:7). 2001 jõudis ta suure slämmi turniiri finaali ka üksikmängus: see oli Prantsusmaa lahtistel ja ta kaotas seal Jennifer Capriatile 6:1, 4:6, 10:12. Esimese suure slämmi turniiri võitis ta 2003, kui ta naispaarismängus koos Ai Sugiyamaga võitis Virginia Ruano Pascuali ja Paola Suareze 6:7, 6:2, 9:7. Üksikmängus võitis ta esimese suure slämmi turniiri 2005 USA lahtistel, kui ta alistas Mary Pierce'i 6:3, 6:1.

Esimest korda oli ta WTA edetabelis esikohal 11. augustist 19. oktoobrini 2003, teist korda 27. oktoobrist 9. novembrini 2003 ja kolmandat korda 30. jaanuarist 19. märtsini 2006. Ta on esimene Belgia tennisist, kes saanud maailma esinumbriks, ja esimene naine, kes sai maailma esitennisistiks ilma suure slämmi turniiri võitmata.

Clijsters on võitnud 36 WTA turniiri üksikmängus ja kaotanud finaalis 17 korda. Paarismängus on ta võitnud 11 turniiri ja kaotanud finaalis 10 korda. Ta on võitnud 4 suure slämmi turniiri, neist 2 üksikmängus ja 2 paarismängus. Suure slämmi turniiridel on ta finaalis kaotanud 6 korda, neist 4 üksikmängus, 1 naispaarismängus ja 1 segapaarismängus. (Kõik andmed seisuga 9. jaanuar 2010.) Naispaarismängus on tema partner olnud alates 2001 aeg-ajalt ja alates 2003 alaliselt jaapanlane Ai Sugiyama.

Clijsters on võitnud karjääri jooksul auhinnarahana üle 24 miljoni USA dollari. 2003. ja 2005. aastal oli ta kõige enam auhinnaraha teeninud naistennisist maailmas.

1999. aastal valis WTA Clistersi aasta uustulnukaks. Clijsters on saanud Karen Krantzcke spordimehelikkuse auhinna, mida antakse ühele naistennisistile aastas, 8 korda: aastail 2000–2003, 2005, 2006, 2010 ja 2012. Keegi teine pole seda üle kahe korra saanud. 2006 pälvis ta WTA heategevuse auhinna, mida antakse ühele naistennisistile aastas. 2005. aastal pälvis ta pärast vigastust sporti naasnult WTA aasta tagasituleku auhinna. Tema paarismängupartner Ai Sugiyama pälvis 1999 samuti Karen Krantzcke auhinna.

Clijsters on valitud Belgia aasta parimaks naissportlaseks kuus korda: 1999–2002, 2005 ja 2009. Ainult Ingrid Berghmans on rohkem, 8 korda Belgia aasta naissportlaseks valitud. Vahepealseil aastail, 2003, 2004, 2006 ja 2007 valiti Belgia aasta naissportlaseks Justin Henin-Hardenne. Belgia aasta meessportlaseks on 6 korda valitud üksnes jalgrattur Eddy Merckx.

2007. aasta mais lõpetas ta elukutselisena tennisemängu ja abiellus 14. juulil 2007 USA korvpalluri Brian Lynchiga. Neil on 2008. aastal sündinud tütar Jada Ellie.

2009. aasta märtsis naasis ta tipptennisesse ja võitis samal aastal USA lahtised meistrivõistlused tennises. Ta oli läbi aegade kolmas asetamata ja esimene reitinguta mängija, kes on võitnud USA lahtised meistrivõistlused. Pärast sisenes ta WTA edetabelisse 19. kohal, mis on läbi aegade kõrgeimal kohal WTA edetabelisse sisenemine. Seisuga 31. jaanuar 2011 on ta WTA edetabelis teisel kohal.

Välislingid
-----------

* Kim Clijstersi koduleht
* Kim Clijsters WTA kodulehel

|  |  |  |
| --- | --- | --- |
| Eelnev**Serena Williams** | **WTA esinumber**11. august – 19. oktoober 2003 | Järgnev**Justine Henin** |
| Eelnev**Justine Henin** | **WTA esinumber**27. oktoober – 9. november 2003 | Järgnev**Justine Henin** |
| Eelnev**Lindsay Davenport** | **WTA esinumber**30. jaanuar – 19. märts 2006 | Järgnev**Amélie Mauresmo** |

| * v
* r
Tennise esireketid üksikmängus |
| --- |
| ATP arvutiedetabel(kronoloogilises järjekorrasalates 23. augustist 1973) | 

* Rumeenia Ilie Năstase (40)
* Austraalia John Newcombe (8)
* Ameerika Ühendriigid Jimmy Connors (268)
* Rootsi Björn Borg (109)
* Ameerika Ühendriigid John McEnroe (170)
* TšehhoslovakkiaAmeerika Ühendriigid Ivan Lendl
* Rootsi Mats Wilander (20)
* Rootsi Stefan Edberg (72)
* Saksamaa Boris Becker (12)
* Ameerika Ühendriigid Jim Courier (58)
* Ameerika Ühendriigid Pete Sampras (286)
* Ameerika Ühendriigid Andre Agassi (101)
* Austria Thomas Muster (6)
* Tšiili Marcelo Ríos (6)
* Hispaania Carlos Moyá (2)
* Venemaa Jevgeni Kafelnikov (6)
* Austraalia Patrick Rafter (1)
* Venemaa Marat Safin (9)
* Brasiilia Gustavo Kuerten (43)
* Austraalia Lleyton Hewitt (80)
* Hispaania Juan Carlos Ferrero (8)
* Ameerika Ühendriigid Andy Roddick (13)
* Šveits Roger Federer (310)
* Hispaania Rafael Nadal (209)
* Serbia Novak Đoković (373)
* Suurbritannia Andy Murray (41)
* Venemaa Daniil Medvedev (16)
* Hispaania **Carlos Alcaraz** (29)

 |
| WTA arvutiedetabel(alates 3. novembrist 1975) | 

* Ameerika Ühendriigid Chris Evert (260)
* Austraalia Evonne Goolagong (2)
* Tšehhoslovakkia Ameerika Ühendriigid Martina Navrátilová (332)
* Ameerika Ühendriigid Tracy Austin (3)
* Saksamaa Steffi Graf (377)
* JugoslaaviaSerbia ja MontenegroAmeerika Ühendriigid Monica Seles (178)
* Hispaania Arantxa Sánchez Vicario (12)
* Šveits Martina Hingis (209)
* Ameerika Ühendriigid Lindsay Davenport (98)
* Ameerika Ühendriigid Jennifer Capriati (17)
* Ameerika Ühendriigid Venus Williams (11)
* Ameerika Ühendriigid Serena Williams (319)
* Belgia Kim Clijsters (20)
* Belgia Justine Henin (117)
* Prantsusmaa Amélie Mauresmo (39)
* Venemaa Marija Šarapova (21)
* Serbia Ana Ivanović (12)
* Serbia Jelena Janković (18)
* Venemaa Dinara Safina (26)
* Taani Caroline Wozniacki (71)
* Valgevene Viktoryja Azaranka (51)
* Saksamaa Angelique Kerber (34)
* Tšehhi Karolína Plíšková (8)
* Hispaania Garbiñe Muguruza (4)
* Rumeenia Simona Halep (64)
* Jaapan Naomi Ōsaka (25)
* Austraalia Ashleigh Barty (121)
* Poola **Iga Świątek** (68)

 |
| 
Sulgudes on esinumbriks oldud nädalate arv seisuga 17. juuli 2023. Jooksva edetabeli esinumber on paksus kirjas. |